OpenLLM-France/wikimedia huggingface dataset:
# Monestir de Pirguèbuli

El monestir de Pirguèbuli (en georgià: პირღებულის მონასტერი), és un monestir medieval pertanyent a l'Església Ortodoxa Georgiana, situat a la vall del riu Khrami afluent del riu Kura, en la regió de Kvemo Kartli, (Geòrgia). Datat a començaments del segle xiii, el monestir consta de diverses estructures en diferents estats de conservació. L'església principal és un edifici amb planta de saló i amb riques talles en pedra decoratives a la part exterior. Està inscrit en la llista de Monuments Culturals destacats de Geòrgia.

## Història

Pirguèbuli està ubicat al marge esquerre del riu Khrami al districte de Tetritsqaro, Kvemo Kartli, al sud de Geòrgia, uns 3 km al sud-oest de Sàmxvilde, el lloc d'una ciutat medieval en ruïnes.
Les inscripcions en escriptura medieval georgiana asomtavruli, gravades sobre pedra a la façana est, esmenten «la reina de reines Russudan» i el pare superior Demetri. Russudan és identificada com a Russudan de Geòrgia (r. 1222-1245), filla de Demetri I de Geòrgia, tia de la reina Tamara de Geòrgia (r. 1184-1213). El príncep Vakhushti i en la seva Descripció del regne de Geòrgia de 1745, també esmenta Pirguèbuli, «un gran i bellament decorat edifici, suposadament construït durant el regnat de Tamara». El monestir és esmentat en alguns documents històrics des del segle xvii fins al segle xviii; altrament, la seva història registrada és desconeguda. Al segle xviii, va exercir com a cementiri de la família dels nobles locals, els Abaixixvili, lligats als Barataixvili. L'edifici va ser estudiat i reparat en la dècada del 2000.

## Descripción

L'església principal del monestir, dedicada a la Mare de Déu, està construïda amb blocs locals de pedra basàltica. És un disseny d'església de planta de saló, la seva paret nord està recolzada contra la roca. L'església ha estat remodelada diverses vegades. Es pot accedir a dues capelles annexes al nord des de la badia principal. A mitjan segle xvii, Elise Saginashvili, bisbe de Tbilisi va agregar una volta d'enterrament i un nàrtex al mur sud, tal com es relata en una inscripció georgiana sobre la porta. L'interior va estar una vegada enlluït amb frescs, però només sobreviuen fragments insignificants dels murals. Les parets exteriors estan adornades amb ornaments de pedra tallada. Un campanar de dos pisos situat a prop i una casa separada per a l'arximandrita també data d'aquest període. El complex també inclou les ruïnes d'un refetor, edificis agrícoles, una petita capella i un mur fortificat, així com cel·les excavades en la roca.

## Referències

* ↑ «List of Immovable Cultural Monuments» (en georgia). [Consulta: 20 agost 2019].
* 1 2 «პირღებული [Pirguèbuli]». A: ქართლის ცხოვრების ტოპოარქეოლოგიური ლექსიკონი. Topoarchaeological dictionary of Kartlis tskhovreba (The history of Georgia) (en georgià). Tbilisi: Georgian National Museum, 2013, p. 408. ISBN 978-9941-15-896-4.
* ↑ Gogoladze, Tamaz «მასალები პირღებულის მონასტრისა და მისი წინამძღვრების შესახებ. Materials about Pirghebuli Monastery and Its Father Superiors» (en georgià). Georgian Source-Studies, 15-16, Data incorrecta, pàg. 29-39. ISSN: 1987-9563.
# Moulins (Aisne)

Moulins és un municipi francès situat al departament de l'Aisne i a la regió dels Alts de França. L'any 2007 tenia 97 habitants.

## Demografia
### Població

El 2007 la població de fet de Moulins era de 97 persones. Hi havia 32 famílies de les quals 4 eren unipersonals (4 homes vivint sols), 20 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 44 habitatges, 35 eren l'habitatge principal de la família, 5 eren segones residències i 4 estaven desocupats. 42 eren cases i 1 era un apartament. Dels 35 habitatges principals, 27 estaven ocupats pels seus propietaris, 4 estaven llogats i ocupats pels llogaters i 4 estaven cedits a títol gratuït; 2 tenien dues cambres, 4 en tenien tres, 9 en tenien quatre i 20 en tenien cinc o més. 25 habitatges disposaven pel capbaix d'una plaça de pàrquing. A 11 habitatges hi havia un automòbil i a 20 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Moulins el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 8 | 75 a 79 | 0 |
| 4 | 70 a 74 | 4 |
| 8 | 65 a 69 | 4 |
| 0 | 60 a 64 | 0 |
| 8 | 55 a 59 | 4 |
| 4 | 50 a 54 | 0 |
| 4 | 45 a 49 | 8 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 4 |
| 16 | 25 a 29 | 0 |
| 8 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 56 persones, 41 eren actives i 15 eren inactives. De les 41 persones actives 37 estaven ocupades (19 homes i 18 dones) i 4 estaven aturades (2 homes i 2 dones). De les 15 persones inactives 4 estaven jubilades, 3 estaven estudiant i 8 estaven classificades com a «altres inactius».

### Activitats econòmiques

Dels 4 establiments que hi havia el 2007, 1 era d'una empresa de fabricació d'altres productes industrials, 1 d'una empresa de comerç i reparació d'automòbils, 1 d'una empresa d'hostatgeria i restauració i 1 d'una empresa de serveis.
L'any 2000 a Moulins hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Moulins a l'INSEE.
* Évolution et structure de la population Fitxa amb el detall de dades de Moulins a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Montserrat Senserrich Comajuncosa

Montserrat Senserrich Comajuncosa (Vallvidrera, 1939) és pintora, ceramista i il·lustradora.
Va estudiar comerç a l'Acadèmia Pràctica de Barcelona, on va descobrir la seva capacitat artística. L'any 1968, ja a Sabadell, va estudiar Belles Arts a l'Escola Industrial de la ciutat amb l'escultor Josep Maria Brull. L'any 1972 va estudiar amb Lluís Clapés i va obrir taller dues portes més enllà de l'estudi del ceramista. Paral·lelament, va començar a fer cursos a l'Escola Illa de Sabadell, on encara se segueix formant.
Va deixar la ceràmica l'any 1987 perquè volia explorar altres tècniques i formats artístics.
Ha il·lustrat els articles d'opinió del diari El 9 Punt del Vallès Occidental i ha col·laborat a les revistes Cuadernos de Pedagogía i Quadern de les idees, les arts i les lletres, així com a la col·lecció Quaderns de Versàlia, de la qual l'any 2019 va il·lustrar el número IX, dedicat a la poeta brasilera Cecilia Meireles (1901-1964). Igualment, ha il·lustrat el llibre Poemes de foc i cendra i ha participat en els llibres Les dones conten, Fets pols i Hemisferi enllà.
El Museu d'Art de Sabadell conserva la pintura de gran format Passeig, de l'any 2007.

## Exposicions individuals

* 1987 - Sala Negre; Sala Josep Miracle de Vallvidrera.
* 2011 - Presències, Galeria Nova 3.
* 2014 - Diàleg amb una figuera de Llimpet, Museu d'Art de Sabadell.
* 2018 - Rastres, Alliance Française de Sabadell.

## Exposicions col·lectives

* 2002 - 25+25 no fan 50. Sabadell: poetes i pintors. Alliance Française; Mercat d'Art Estripa'm (5a edició), Sabadell.
* 2009-2010 - Em caso o no em caso? Mirades amoroses del gran desastre. Acadèmia de Belles Arts de Sabadell.

## Referències

* 1 2 Diccionario "Ràfols" de artistas contemporáneos de Cataluña y Baleares [Consulta: 26 febrer 2014].
* ↑ «Montserrat Senserrich. Una artista polièdrica amb ganes de saber-ne més». Diari de Sabadell, 08-11-2019. [Consulta: 6 desembre 2019].
* ↑ «Presentació a Sabadell del nou Quadern "Cecília Meireles"». Papers de Versàlia, 04-12-2019. Arxivat de l'original el 2019-12-06. [Consulta: 6 desembre 2019].
* ↑ Les dones conten. Relats Il·lustrats d'autores sabadellenques. Sabadell: Fundació Caixa Sabadell, Ajuntament de Sabadell, 2002 [Consulta: 26 febrer 2014].
* ↑ «Museus en línia». Generalitat de Catalunya. [Consulta: 6 desembre 2019].
* ↑ «Montserrat Senserrich. Diàleg amb una figuera de llimpet. Cicle en vitrina». Museus Municipals de Sabadell. [Consulta: 6 desembre 2019].
* ↑ «Exposició de Montserrat Senserrich, RASTRES. 8 de setembre de 2018». Alliance Française de Sabadell. [Consulta: 6 desembre 2019].
* ↑ 25+25 no fan 50. Sabadell: poetes i pintors. Sabadell: Alliance Française de Sabadell, 2002 [Consulta: 26 febrer 2014].
* ↑ «Em caso o no em caso? Mirades amoroses del gran desastre: del 14 de desembre de 2009 al 6 de febrer de 2010». Wordcat. [Consulta: 6 desembre 2019].

## Enllaços externs

* L'alegria de viure: Montserrat Senserrich, artista vitalista!, a Ràdio Sabadell
# Montserrat Seijas Patiño

Montserrat Seijas Patiño (La Corunya, maig de 1968) és una advocada i política balear, diputada al Parlament de les Illes Balears en la IX legislatura.
Llicenciada en dret per la UNED i la Universitat de La Corunya. Ha treballat d'auxiliar de clínica, cuidant malalts d'Alzheimer, i en cures pal·liatives. També ha treballat per a una enginyeria i finalment com a assessora jurídica i financera. El 2012 es va casar amb un menorquí i es va establir a Ciutadella de Menorca.
En gener de 2015 fou nomenada secretària general de Podem a Ciutadella de Menorca. Designada cap de llista de Podem a Menorca, fou escollida diputada a les eleccions al Parlament de les Illes Balears de 2015. És secretària de la comissió d'assumptes socials i drets humans i de la comissió de l'estatut dels diputats i les diputades.

## Referències

* ↑ Biografia al web de Podem Menorca
* ↑ Podemos inicia año electoral con la designación de los líderes locales Arxivat 2016-03-03 a Wayback Machine. menorca.info, 2 de gener de 2015.
* ↑ Los 59 diputados que formarán el Parlament
* ↑ «Fitxa del Parlament Balear». Arxivat de l'original el 2016-03-04. [Consulta: 22 setembre 2015].
# Municipi de Bauska

El municipi de Bauska (en letó: Bauskas novads ) és un dels 110 municipis de Letònia, que es troba localitzat al sud del país bàltic, i que té com a capital la localitat de Bauska. El municipi va ser creat l'any 2009 després de la reorganització territorial.

## Ciutats i zones rurals

* Bauska (ciutat)
* Parròquia de Brunavas (zona rural)
* Parròquia de Ceraukstes (zona rural)
* Parròquia de Codes (zona rural)
* Parròquia de Davinu (zona rural)
* Parròquia de Gailišu (zona rural)
* Parròquia d'Īslīce (zona rural)
* Parròquia de Mežotnes (zona rural)
* Parròquia de Vecsaules (zona rural)

## Població i territori

La seva població està composta per un total de 28.421 persones (2009). La superfície del municipi té uns 784,9 kilòmetres quadrats, i la densitat poblacional és de 36,21 habitants per kilòmetre quadrat.

## Referències

* ↑ «Iedzivotaju skaits Latvija 2009.gada 14.janvari, pašvaldibu velešanu izsludinašanas diena» (en letó). Comissió Central d'Elecció de la República de Letònia. Arxivat de l'original el 2012-04-06. [Consulta: 7 gener 2015].
* ↑ «Administrativi teritorialais iedalijums» (doc) (en letó). Ministeri de Protecció del Medi Ambient i Desenvolupament Regional, 2008. Arxivat de l'original el 2012-04-26. [Consulta: 7 gener 2015].

## Vegeu també

* Organització territorial de Letònia
* Palau de Mežotne
# Municipi de Baldone

El municipi de Baldone (en letó: Baldones novads ) és un dels 110 municipis de la República de Letònia, que es troba localitzat al centre del país bàltic, i que té com a capital la localitat de Baldone. El municipi va ser creat l'any 2009 després de la reorganització territorial.

## Ciutats i zones rurals

* Baldone (ciutat amb zona rural)

## Població i territori

La seva població està composta per un total de 5502 persones (2009). La superfície del municipi té uns 179,1 kilòmetres quadrats, i la densitat poblacional és de 30,72 habitants per kilòmetre quadrat.

## Referències

* ↑ «Iedzivotaju skaits Latvija 2009.gada 14.janvari, pašvaldibu velešanu izsludinašanas diena» (en letó). Comissió Central d'Elecció de la República de Letònia. Arxivat de l'original el 2012-04-06. [Consulta: 4 gener 2015].
* ↑ «Administrativi teritorialais iedalijums» (doc) (en letó). Ministeri de Protecció del Medi Ambient i Desenvolupament Regional, 2008. Arxivat de l'original el 2012-04-26. [Consulta: 4 gener 2015].
# Banks (Oregon)

Banks és una població dels Estats Units a l'estat d'Oregon. Segons el cens del 2007 tenia 1.435 habitants.

## Demografia

Segons el cens del 2000, Banks tenia 1.286 habitants, 440 habitatges, i 337 famílies. La densitat de població era de 1.504,6 habitants per km².
Dels 440 habitatges en un 50,7% hi vivien nens de menys de 18 anys, en un 64,1% hi vivien parelles casades, en un 8,6% dones solteres, i en un 23,4% no eren unitats familiars. En el 17,7% dels habitatges hi vivien persones soles el 3,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,92 i el nombre mitjà de persones que vivien en cada família era de 3,31.
Per edats la població es repartia de la següent manera: un 35,8% tenia menys de 18 anys, un 7,8% entre 18 i 24, un 39,9% entre 25 i 44, un 12,5% de 45 a 60 i un 4% 65 anys o més.
L'edat mediana era de 29 anys. Per cada 100 dones de 18 o més anys hi havia 93,4 homes.
La renda mediana per habitatge era de 57.500$ i la renda mediana per família de 61.932$. Els homes tenien una renda mediana de 42.330$ mentre que les dones 26.818$. La renda per capita de la població era de 21.354$. Aproximadament el 3,1% de les famílies i el 3,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Banks». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Banks». American Fact Finder. Oficina del Cens dels Estats Units, 12-01-2010.
# Adolph Weiss

Adolf Weiss (Baltimore, Maryland, 12 de novembre de 1891 - Van Nuys, 21 de febrer de 1971) va ser un compositor estatunidenc. Va ser el primer alumne estatunidenc d'Arnold Schönberg i, com a tal, pioner en l'ús de la tècnica dodecafònica als Estats Units. Va ser un professor reputat. Entre els seus alumnes hi ha John Cage i el guitarrista Theodore Norman així com la pianista Isadore Freed.

## Referències

* ↑ Greer, Taylor Aitken. , 22 de desembre de 1998, p. 172. ISBN 978-0-520-92013-2.
# Sleaford Mods

Sleaford Mods són un duo anglès de Nottingham que fan música electrònica, punk i spoken word, coneguts per ser, procaços, cridaners i molt articulats. Està format per Jason Williamson i Andrew Robert Lindsay Fearn. Les seves lletres tracten de masculinitat i feblesa, de classe obrera, de grups immunds i de mentiders professionals, de la gran estafa del rock'n'roll, dels seus dimonis, ràbies i pors. Els seus discos han sigut molt ben rebuts per la crítica anglesa.

## Discografia

* Sleaford Mods (2007, A52 Sounds)
* The Mekon (2007, A52 Sounds)
* The Originator (2009, A52 Sounds)
* S.P.E.C.T.R.E. (2011, Deadly Beefburger Records)
* Wank (2012, Deadly Beefburger Records)
* Austerity Dogs (2013, Harbinger Sound)
* Divide and Exit (2014, Harbinger Sound)
* Key Markets (2015, Harbinger Sound)
* Live At SO36 (2016, Harbinger Sound)
* English Tapas (2017, Rough Trade)
* Eton Alive (2019, Extreme Eating Records)
* Spare Ribs (2021, Rough Trade)
* UK Grim (2023, Rough Trade)

## EP

* Tiswas (2014, Invada)
* Fizzy (2014, A Records)
* T.C.R. (2016, Rough Trade)
* Sleaford Mods (2018, Rough Trade)

### Compilacions

* Chubbed Up - The Singles Collection, digital (2014, autoeditat)
* Retweeted - 2006-2012, 2xLP (2014, Salon Alter Hammer)
* Chubbed Up +, disc compacte (2014, Ipecac) [amb cançons addicionals]

## Referències

* ↑ «Sleaford Mods: 'Most days I'd only have enough money for a Mars bar and a can of Special Brew' | Music | The Guardian». Guardian News and Media, 17-07-2014. [Consulta: 18 juliol 2014].
* ↑ «Sleaford Mods | Biography | AllMusic». Rovi Corporation. [Consulta: 18 juliol 2014].
* ↑ Neyland, Nick. «Sleaford Mods: Divide and Exit | Album Reviews | Pitchfork». Pitchfork Media, 08-05-2014. [Consulta: 18 juliol 2014].
* ↑ «The Norman Records Top 50s of 2013».
* ↑ «Sleaford Mods, entrevista en la revista MondoSonoro (2017)». MondoSonoro, 23-05-2017. [Consulta: 7 abril 2020].
* ↑ «El mundo ya es suficientemente complicado como para aguantar música de mierda». MondoSonoro, 09-04-2019. [Consulta: 7 abril 2020].
# Lliga ACB 2000/01

Lliga ACB 2000-2001. El FC Barcelona va acabar en el primer lloc al final de la fase regular i va guanyar la lliga derrotant en la final dels playoffs al Real Madrid. Els llocs de descens els van ocupar el Proaguas Costablanca i l'Ourense Baloncesto.

## Lliga regular

| Posición | Equipo | J | G | P |
| 1 | FC Barcelona | 34 | 29 | 5 |
| 2 | Real Madrid | 34 | 27 | 7 |
| 3 | Tau Cerámica | 34 | 27 | 7 |
| 4 | Unicaja de Málaga | 34 | 27 | 7 |
| 5 | Pamesa València | 34 | 22 | 12 |
| 6 | Adecco Estudiantes | 34 | 21 | 13 |
| 7 | Jabones Pardo Fuenlabrada | 34 | 20 | 14 |
| 8 | Fórum Valladolid CB | 34 | 16 | 18 |
| 9 | Casademont Girona | 34 | 15 | 19 |
| 10 | Cáceres CB | 34 | 14 | 20 |
| 11 | Breogán Universidade | 34 | 13 | 11 |
| 12 | Caja San Fernando | 34 | 13 | 21 |
| 13 | Canarias Telecom | 34 | 12 | 22 |
| 14 | Joventut Badalona | 34 | 11 | 23 |
| 15 | Gijón Baloncesto | 34 | 11 | 23 |
| 16 | Cantabria Lobos | 34 | 10 | 24 |
| 17 | Proaguas Costablanca | 34 | 9 | 25 |
| 18 | Ourense Baloncesto | 34 | 9 | 25 |

## Playoff 2001

| Quarts de final | Quarts de final | Semifinals | Semifinals | Final | Final |
| FC Barcelona | 3 | | | | |
| Fórum Valladolid CB | 0 | | | | |
| Fórum Valladolid CB | 0 | FC Barcelona | 3 | | |
| | | Unicaja de Málaga | 0 | | |
| Unicaja de Málaga | 3 | Unicaja de Málaga | 0 | | |
| Pamesa València | 1 | | | | |
| Pamesa València | 1 | | | FC Barcelona | 3 |
| | | | | Real Madrid | 0 |
| Real Madrid | 3 | | | Real Madrid | 0 |
| Jabones Pardo Fuenlabrada | 0 | | | | |
| Jabones Pardo Fuenlabrada | 0 | Real Madrid | 3 | | |
| | | Tau Cerámica | 0 | | |
| Tau Cerámica | 3 | Tau Cerámica | 0 | | |
| Adecco Estudiantes | 1 | | | | |
# Aepeomys reigi

Aepeomys reigi és una espècie de mamífer rosegador de la família dels cricètids. És endèmic de Veneçuela. Els seus hàbitats naturals són les selves nebuloses i els páramos. Està amenaçat per la destrucció d'hàbitat als estats de Lara i Trujillo, a prop de zones protegides.
Aquest tàxon fou anomenat en honor del biòleg i paleontòleg argentí Osvaldo Reig.

## Referències

* ↑ Ochoa, J.; Aguilera, M.; Gómez-Laverde, M.; Rivas, B. Aepeomys reigi. UICN 2008. Llista Vermella d'espècies amenaçades de la UICN, edició 2008, consultada el 4 febrer 2015.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 338. ISBN 978-0801893049.
# Rogelio Madrigal Torres

Rogelio Madrigal Torres (l'Hospitalet de Llobregat, 5 de novembre de 1933 - Sarrià de Ter, 4 de gener de 1960) fou un lluitador antifranquista català.
En 1956 desertà de l'exèrcit espanyol i es refugia a Dijon (França), on va treballar com a paleta. A finals de desembre de 1959, va passar la frontera espanyola amb Quico Sabaté i els seus companys Antoni Miracle Guitart, Francisco Conesa Alcaraz i Martin Ruiz Montoya, per continuar la lluita contra el franquisme.
Es va refugiar en una cimera al Mas Clarà, a Sarrià de Ter, prop de Girona, quan es trobaren envoltats per la guàrdia civil. Roger fou mort a trets la nit del 3 al 4 de gener de 1960, mentre tractava d'escapar.

## Referències

* ↑ Rogelio Madrigal Torres a estelnegre.org
* Extret de l'article (italià) Rogelio Madrigal Torres Arxivat 2014-12-21 a Wayback Machine. a l'anarcopèdia, editada sota llicència GNU.
# Ronald Hynd

Ronald Hynd (22 d'abril de 1931) va ser un coreògraf anglès, i en la seva joventut va ser ballarí de ballet.
Al Ballet Reial a finals dels anys quaranta va començar a ballar amb Annette Page, amb qui després es va casar. Page va morir el 4 de desembre de 2017. Tenen una filla, Louise.
El "Ballets Hynd" ha coreografiat: The Merry Widow el 1975, i el ballet Charlotte Brontë per la "Royal Ballet Touring Company" el 1974. Va recrear el ballet Papillon del segle XIX el 1979 i va crear "The El ballet de Notre Dame" el 1988, ambdues pel "Houston Ballet". La seva versió de El trencanous, produïda pel London Festival Ballet el 1976, va afegir una història d'amor al conte tradicional donant a l'heroïna una germana gran que s'enamora del nebot del doctor Drosselmeyer en contra dels desitjos dels seus pares. També va coreografiar per a companyies com "American Ballet Theatre", "Ballet West" i el "Tulsa The Ballet".

## Referències

* ↑ Dean Speer & Francis Timlin, Una parella molt alegre Ronald Hynd i Annette Page parlen sobre ball, PNB i Merry Widow de la revista Ballet-Dance de l'abril de 2005 en línia a ballet-dance.com, consultada el 28 d'abril de 2012
* ↑ Hynd, Ronald (22 d'abril de 1931)", The Oxford Dictionary of Dance, Debra Craine and Judith Mackrell (eds), Oxford University Press. Publicat en línia de gener de 2010 ISBN 978-0-19-172765-8.
* ↑ "Death and Entrances", The Oxford Dictionary of Dance, Debra Craine i Judith Mackrell (eds), Oxford University Press, pàg. 126. ISBN 9780199563449.
* ↑ Dance: Houston Ballet's Papillon, d'Anna Kisselgoff, The New York Times, 10 d'abril de 1981.
* 1 2 Houston Ballet per presentar a La Merry Widow de RONALD HYND el 9/19-29, el 4 de setembre de 2013.
* ↑ Jack Anderson, "DANCE VIEW: The Return of the Nutcracker, an Eternal Balletic Verity", The New York Times, 20 de novembre de 1986.
* ↑ Comunicat de premsa de Ballet del Pacífic del Nord-Oest, 14 de desembre de 2009
# Rouvroy-Ripont

Rouvroy-Ripont és un municipi francès, situat al departament del Marne i a la regió del Gran Est. L'any 2007 tenia 9 habitants.

## Demografia
### Població

El 2007 la població de fet de Rouvroy-Ripont era de 9 persones. Totes les 6 famílies que hi havia eren unipersonals (6 homes vivint sols).
La població ha evolucionat segons el següent gràfic:
Habitants censats

### Habitatges

El 2007 hi havia 8 habitatges, 6 eren l'habitatge principal de la família, 1 era una segona residència i 1 estava desocupat. Tots els 8 habitatges eren cases. Tots els 6 habitatges principals que hi havia estaven ocupats pels seus propietaris; 3 tenien tres cambres, 1 en tenia quatre i 1 en tenien cinc o més. 6 habitatges disposaven pel capbaix d'una plaça de pàrquing. A 3 habitatges hi havia un automòbil i a 3 n'hi havia dos o més.

## Economia

Totes les 6 persones en edat de treballar el 2007 eren actives. De les 6 persones actives 4 estaven ocupades (3 homes i 1 dona) i 1 aturada (1 dona i 1 dona)

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* Résumé statistique Fitxa resum de dades estadístiques de Rouvroy-Ripont a l'INSEE.
* Évolution et structure de la population Fitxa amb el detall de dades de Rouvroy-Ripont a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.